**Sărut în noapte**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu știu de ce îmi pune pe buze înserarea

o lacrimă de lună, un firicel de stea,

aș vrea să am puterea să uit de remușcarea

că ți-am deschis o lume ce nu-i decât a mea.

Te uită cum sclipește fățarnică visarea,

culege-mi de pe buze cuvintele-n sărut,

nu te gândi că noaptea sporește încleștarea

iluziei ascunse în mituri de demult.

Mă definește clipa remodelând prezentul,

uitată este viața pierdută-n așteptări,

m-am risipit în versuri, dar tu ai fost poetul

ce-a descifrat chemarea dorințelor de ieri.

Adina V.

6.07.2018